Danilo

Danilo Luiz da Silva (enam tuntud lihtsalt kui Danilo; sündinud 15. juulil 1991 Bicases) on Brasiilia jalgpallur, kes mängib parem- või vasakkaitsjana Itaalia kõrgliiga klubis Torino Juventus ja Brasiilia jalgpallikoondises.

Ta alustas klubikarjääri kodumaal América Mineiros. 2010. aasta mais liitus ta Brasiilia kõrgliiga klubiga Santos. 2011. aastal võitis ta klubiga São Paulo osariigi meistrivõistlused Campeonato Paulista ja Lõuna-Ameerika klubide meistrivõistlused Copa Libertadores. Copa Libertadorese finaalis kohtus Santos Uruguay klubiga Peñarol ning otsustavas teises mängus lõi ka Danilo värava, tuues Santosele 2:1 võidu.

2012. aasta jaanuaris sõlmis ta lepingu Portugali kõrgliiga klubiga Porto. Üleminekusumma oli 13 miljonit eurot. Hooaegadel 2011–12 ja 2012–13 tuli ta klubiga Portugali meistriks.

2015. aasta märtsis liitus Danilo 31,5 miljoni euro eest Hispaania La Liga klubiga Madridi Real. Ta tuli klubiga hooajal 2016–17 Hispaania meistriks ning võitis hooaegadel 2015–16 ja 2016–17 UEFA Meistrite Liiga.

2017. aasta juulis sõlmis ta viieaastase lepingu Inglismaa kõrgliiga klubiga Manchester City."Danilo joins Manchester City". Manchester City F.C. 23.7.2017. Vaadatud 7.2.2019 Arvatav üleminekusumma oli 26,5 miljonit eurot."Danilo: Manchester City sign Real Madrid defender for £26.5m". BBC Sport. 23.7.2017. Vaadatud 7.2.2019 Esimese värava Inglismaa kõrgliigas lõi ta 23. detsembril 2017 mängus AFC Bournemouthi vastu. Hooaegadel 2017–18 ja 2018–19 tuli ta klubiga Inglismaa meistriks.

2019. aasta augustis siirdus ta Torino Juventusesse, kellega sõlmis viieaastase lepingu. Üleminekusumma oli 37 miljoni eurot.

2011. aastal tuli ta Brasiilia kuni 20-aastaste koondisega juunioride maailmameistriks. Debüüdi Brasiilia jalgpallikoondises tegi Danilo 14. septembril 2011 mängus Argentina vastu. Ta kuulus Brasiilia koondisse 2018. aasta maailmameistrivõistlustel. 2012. aasta suveolümpiamängudel võitis ta Brasiilia meeskonnaga hõbemedali.

 Saavutused 
América Mineiro
Campeonato Brasileiro Série C: 2009
Santos
Campeonato Paulista: 2011
Copa Libertadores: 2011
Porto
Primeira Liga: 2011–12, 2012–13
Madridi Real
La Liga: 2016–17
UEFA Meistrite Liiga: 2015–16, 2016–17
UEFA Superkarikas: 2016
FIFA Club World Cup: 2016
Manchester City
Premier League: 2017–18, 2018–19
FA Cup: 2018–19
EFL Cup: 2017–18, 2018–19

 Viited 

 Välislingid 

 Profiil Manchester City kodulehel

Kategooria:Brasiilia jalgpallurid
Kategooria:Santos FC mängijad
Kategooria:FC Porto mängijad
Kategooria:Real Madrid CF mängijad
Kategooria:Manchester City mängijad
Kategooria:Torino Juventuse mängijad
Kategooria:Primeira Liga mängijad
Kategooria:La Liga mängijad
Kategooria:Premier League'i mängijad
Kategooria:Sündinud 1991